钦定古今图书集成/明伦汇编/氏族典/第385卷 > 李守素
## 钦定古今图书集成/明伦汇编/氏族典/第385卷 > 李守素

按《唐书褚亮传》：李守素者，赵州人。王世充平，召署天
策府仓曹参军。通氏姓学，世号肉谱。虞世南与论人
物，始言江左山东尚相酬对，至北地，则笑而不答，叹
曰：“肉谱定可畏。”许敬宗曰：“仓曹此名，岂雅目邪？宜有
以更之。”世南曰：“以为《人物志》，可乎？”时渭州刺史李淹
亦明谱学，守素所论，惟淹能抗之。